૨૦૦૪માં ઝિમ્બામ્બે વિરૂધ્ધની એક દિવસીય ક્રિકેટ મેચ દરમિયાન રાહુલ દ્રવિડ બોલને ચમકાવતા નજરમાં આવ્યા. જ્યારે કેમેરા મેને રાહુલની હરકત પર ફોકસ કર્યુ તો જાણવા મળ્યું કે બોલ પર પીળા કલરનો કોઇ ચિકાસ વાળો પદાર્થ ચોટેલો છે. જેને રાહુલ ઘસી ઘસીને દૂર કરવાની કોશિશ કરતો હતો. આ પીળો પદાર્થ ચિંગમ સાથે ભળેલી લાળ હતી. આ પછી રાહુલ પર બોલ ટેમ્પરીંગનો ચાર્જ લગાવવામાં આવ્યો. આ પછી પોતાની વાત મુકતા રાહુલે જણાવ્યું હતું કે “હું બોલ ટેમ્પરીંગ ન્હોતો કરતો. ભૂલથી ચિંગમવાળી લાળ બોલ પર ચોટી ગઈ હતી. જેને હું દૂર કરવાની કોશિશ કરી રહ્યો હતો. પણ આઈસીસીના નિયમ મુજબ આ ગુન્હો હતો એટલે રાહુલ દ્રવિડની એ મેચની ૫૦ ટકા રકમ કાપવામાં આવી. મહત્વની વાત એ છે કે એ મેચના રેફરી ક્લાઈવ લોઇડ હતા જેમણે પછી પત્રકાર પરિષદમાં જણાવ્યું હતું કે “દ્રવિડનું વર્તન હંમેશાં ક્રિકેટનું સમ્માન વધારનારું રહ્યું છે. આ વાતને ધ્યાનમાં રાખીને જ તેને આ નાનકડી સજા આપવામાં આવી છે. દ્રવિડની જ્ગ્યાએ બીજું કોક હોત તો તેને ૨ મેચ રમવા પર પ્રતિબંધ લગાવી દેવામાં આવેત” જો કે દ્રવિડને આ ગમ્યું ન હતું અને જ્યારે બીજી મેચમાં ત બેટીંગ કરવા આવ્યો તો પહેલા ૩ બોલમાં ૩ ક્લાસિક ચોગ્ગા માર્યા હતા અને લોકોએ તે ચિયર કરી વધાવી લીધા હતા….